system
Răspunde în limba română, în stilul Wikipedia, cat mai corect gramatical.
user
Ce poți spune despre Fundația Nipponica?
assistant
Fundația Nipponica este o organizație non-guvernamentală, non-profit, nebugetară și non-politică cu sediul în București. A fost constituită la 5 iulie 1990 și a obținut personalitate juridică la 6 august 1990. Președintele Fundației este Paul Diaconu.

Obiective

Obiectivele Fundației Nipponica sunt promovarea relațiilor româno-japoneze la nivelul organizatiilor non-guvernamentale și nepolitice, stabilirea relațiilor între persoanele interesate de cultura și civilizația Japoniei și României, și lansarea unor initiațive și programe cultural-artistice, științifice și tehnologice.

Activitate

Fundatia Nipponica a organizat atat în București și alte orașe din România manifestari de amploare: simpozioane, spectacole, seri culturale, de poezie, expozitii, demonstrații și cursuri de arte tradiționale.

Printre evenimentele importante organizate de Fundația Nipponica se numără: 
noiembrie 1990 - evenimente dedicate întronării Majestății Sale, Akihito, Împaratul Japoniei
1992 si 1997 - aniversarea a 15 si 20 de ani de la înfrățirea orașelor Constanța și Yokohama
1992-1994 - Festivalurile primaverii de la Târgu Mureș
1998 - publicarea traducerii în română a cărții "Istoria literaturii japoneze" de Shuishi Kato și vizita acestuia în România
1996-2000 - demonstrațiile și cursurile de ceremonia ceaiului organizate la București, Cluj-Napoca, Deva, Suceava
1996 - Săptămâna culturală japoneză din București
1996-2000 - spectacol ocazionat de Ziua Națională a Japoniei 
2000 - aniversarea a opt decenii de relații diplomatice româno-japoneze și a 40 de ani de la restabilirea relațiilor diplomatice între România și Japonia
vizitele în România a unor inalte personalități nipone (Altețele Lor Imperiale, Prințul și Prințesa Hitachi), ale unor oameni de cultura (poetul si diplomatul Sono Uchida, dirijorii Yochiro Omachi și Mitsuyoshi Oikawa).
octombrie-septembrie 2000 - Fundația Nipponica a sărbătorit un deceniu de activitate. Au avut loc adunări festive, simpozioane, dezbateri publice, seri cultural-artistice, activități de cenaclu, spectacole omagiale, demonstrații de ceremonia ceaiului, de ikebana, de origami, de arte marțiale și cursuri ceremonia ceaiului.

Editura Nipponica

Un deceniu de activitate. Fundatia Nipponica 1990-2000 
Spiritul Japoniei Medievale - The Spirit of Medieval Japan de Mihnea Voicu Simandan
Japonia mileniului trei de Kazuko si Paul Diaconu
Din Carpati pina la Fuji de Mihai Epure
Povestiri cu talc de Mitica Detot
Teatrul traditional japonez (traducere in romana de Kazuko si Paul Diaconu)
Revista "Nipponica"

Filiale
Fundația Nipponica are 60 de filiale în diferite orașe din România. Aproximativ 10.000 de persoane și-au depus adeziunea, iar în București Fundația are 1.000 de membri.

Focșani
Cluj-Napoca
Arad
Deva
Suceava

Filiala Arad
Filiala Arad a Fundației Nipponica a fost înființată la 25 octombrie 1999 de către Voicu Mihnea Șimăndan.

Proiecte inițiate
Expoziția de origami “Pătratul jucăuș”(17-21 octombrie 2000)  a avut loc în sala de expoziții a Palatului Copiilor din Arad. Expoziția a prezentat lucrările personale ale Isabelei Neamțu, care susține un curs opțional de origami la Școala Generală cu clasele I-VIII, Nr. 6 din Arad.

Publicarea Revistei „Studii nipone” - Cercul Studențesc Nipponica Arad a publicat primul număr al periodicului „Studii nipone” cu o finanțare de la Ministerul Tineretului și Sportului din Arad (tiraj 250 exemplare, format A5, 64 p.).

Numărul 1 (2000) al revistei „Studii nipone” a fost dedicat personalității, vieții, operei, morții și bibliografiei scriitorului japonezYukio Mishima (1925-1970). 

Numărul 2 (2001) al revistei „Studii nipone” apare într-o nouă formulă și într-un nou format tipografic în cadrul revistei „Relief”, publicată de Fundația Culturală "Ioan Slavici" din Arad.

Note

Bibliografie

Mihnea Voicu Șimăndan, „Activitatea Fundației Nipponica Arad”, „Studii nipone” (An II, nr.2, ianuarie - februarie 2001)

Organizații neguvernamentale din România
Organizații fără scop lucrativ
județul Arad